EkBass/fiwiki-20250220-pages-articles huggingface dataset:
Alameda High School

thumb|250px|Kuva Alameda High Schoolin rugbyjoukkueen ottelusta. Alameda High School on julkinen koulu Alamedan kaupungissa Alamedan piirikunnassa, Kaliforniassa. Koulussa opiskelevat vuosiluokat 9-12. Se perustettiin vuonna 1874. Koululla on noin 1 900 oppilasta. Sen tunnusvärit ovat kulta ja valkoinen, sekä epävirallisesti musta. Koulun nykyinen rehtori on Michael Janvier. 5\. marraskuuta 2009 koulun oppilaat pitivät yhdessä Encinal High Schoolin kanssa ulosmarssin, jolla he vastustivat Kalifornian kuvernöörin Arnold Schwarzeneggerin kaavailemaa budjettileikkausta. == Katso myös == * Alamedan koulupiiri == Lähteet == Luokka:Yhdysvaltalaiset oppilaitokset Luokka:Alamedan piirikunnan koulutus Luokka:Alamedan piirikunnan rakennukset ja rakennelmat
Humboldtin merivirta

Humboldtin merivirta eli Perunvirta on kylmä, vähäsuolainen merivirta, joka kulkee etelästä pohjoiseen pitkin Etelä-Amerikan länsirannikkoa. Se on nimetty Alexander von Humboldtin mukaan. Merivirta saa aikaan voimakasta kumpuamista, joka nostaa pintaveteen planktonia ruokkivia ravinteita. Plankton puolestaan toimii ravinnon lähteenä monille kaloille, linnuille ja merinisäkkäille.Humboldt Current Upwelling WWF El Niño -ilmiö vaikuttaa merkittävästi Humboldtin merivirran vuosittaiseen vaihteluun.Currents Galapagos Online == Lähteet == Luokka:Merivirrat
John Connolly (muusikko)

John Connolly (s. 21. lokakuuta 1968 Atlanta, Georgia) on yhdysvaltalainen kitaristi. Hän soittaa Sevendust-rockyhtyeessä. Hänet tunnetaan myös Piece Dogs -yhtyeen entisenä rumpalina. == Yhtyeet == * Piece Dogs – rummut (1988–1992) * Sevendust – kitara (1992–) Luokka:Yhdysvaltalaiset kitaristit Luokka:Vuonna 1968 syntyneet Luokka:Elävät henkilöt
Huascaránin kansallispuisto

thumb|Taulliraju-vuori thumb|Näkymää thumb|Puya raimondii Huascaránin kansallispuisto on luonnonsuojelualue Perussa, Andien vuoristossa Ancashin alueella. Siellä elää monia harvinaisia lintu- ja nisäkäslajeja. Perun korkein vuori Huascarán (6 768 metriä) sijaitsee puiston alueella. Vuorten rinteillä ja laaksoissa on seitsemän erilaista mikroilmastotyyppiä, joista on tunnistettu ainakin 779 kasvilajia. Puiston harvinaisiin nisäkäslajeihin kuuluvat pampakissa, andienkissa, silmälasikarhu, andienhirvi ja vikunja. Lintulajeja ovat andienkondori, koskisorsa (Merganetta armata) ja tinameihin kuuluva punantinami (Tinamotis pentlandii).Huascaran National Park Enjoy Peru Puisto on ollut Unescon maailmanperintökohde vuodesta 1985.Unesco == Lähteet == Luokka:Unescon maailmanperintökohteet Perussa Luokka:Perun kansallispuistot
Lucky Girl

Lucky Girl on ensimmäisiä Suomessa rakennettuja 8mR-klassisia purjeveneitä. William Fife III:n suunnittelema vene rakennettiin 1909-10 Turun Veneveistämöllä. Veneen tilasi pursiseura NJK arpaveneeksi vauhdittaakseen uuden juuri hyväksytyn kansainvälisen R-mittasäännön mukaan rakennettavien veneiden yleistymistä Suomessa. Arpaveneen voittaja oli koulutyttö Lucy Tallberg. Veneen lunastivat Lucyn isä Gunnar Tallberg ja setä Bertil Tallberg. ==Olympiapronssi 1912== Lucky Girl oli alusta lähtien menestyksellinen kilparadoilla. Vuonna 1910 se voitti Magdalena-pokaalin ja vuonna 1912 pronssia Tukholman kesäolympialaisissa. Suomen olympiahistorian ensimmäisen pronssin purjehti seuraava miehistö: *Arthur Ahnger *Emil Lindh *Bertil Tallberg *Gunnar Tallberg *Georg Westling Vene katosi toisen maailmansodan jälkeen tietymättömiin mutta löytyi vuonna 1997 Ruotsista jossa se oli asuntovenekäytössä. Vene entisöitiin alkuperäiseen muotoonsa Fife-veneiden kunnostuksiin erikoistuneella Fairlie Restorationsin telakalla. Entisöinti valmistui vuonna 2008. Tätä nykyä vene purjehtii Bodenjärvellähttp://blog.fife70.com/ yhdessä mm. Suomessa rakennetun toisen kahveli-kasin, eli Edithin kanssa. == Perustiedot == Luokka: 8mR Purjenumero: NA Suunniteltu: 1909 Rakennettu: 1909-1910 Suunnittelija: William Fife III Rakentaja: Turun Veneveistämö, Fairlie Restorations Kotisatama: Geneve Pursiseura: alun perin NJK Nykytila: Kilpailee aktiivisesti Takila: Sitkan kuusi Rakenne: Hoduras-mahonki ¨ == Mitat == Pituus: 12,75 Vesilinjan pituus: 8,02 (8,190 NJK 1913) Leveys: 2,00 (2,36 NJK 1913) Syvyys: NA Paino n. 7 t L(Mitattu): d/k (8,826) Luff (A) [IRC (P)]: NA Kärkikolmio (J): NA Genua (B) [IRC (E)]: NA Purjepinta: 104,8 (101,9 m2) Mittakirjan päiväys: NA (1911 tai 1912, NJK Årsbok 1913 Mittaaja NA ==Lähteet== * Finlands Segeljakter - En bok om fritidsseglingen i Finland från 1850-talet till 1920" 2003 ISBN 952-5045-14-5 === Viitteet === * NJK Årsbok 1913 == Aiheesta muualla == * 'Lucky Girl' launched * 'Lucky Girl' segelt wieder Luokka:Köliveneet Luokka:Purjehdus olympialaisissa Luokka:8mR
Ateismin sietämätön keveys

Ateismin sietämätön keveys: Jumalankieltämisen heikoista perusteista on Timo Eskolan kirja, jonka on julkaissut Uusi Tie vuonna 2009. Kirjan pääväittämänä on, että länsimainen ateismi on älyllisesti niin heikosti perusteltu, ”että kun siihen perehtyy, älyllisesti rehellinen ihminen ei voi nykyään kannattaa montakaan sen väittämistä”. == Uusateismin eettinen ongelma == Kirjan mukaan ”uusateismin” eettinen ongelma syntyy sen materialismista: == Katso myös == * Tieteen ja uskonnon välinen suhde * Uskontokritiikki == Lähteet == == Aiheesta muualla == * Timo Eskola: Vapaa-ajattelun sietämätön keveys Kirjan yhden luvun verkkoversio. Luokka:Kirjat ateismista Luokka:Vuoden 2009 kirjat Luokka:Suomalaiset filosofian tietokirjat
Manún kansallispuisto

Manún kansallispuisto on luonnonsuojelualue Perussa Cuscon alueella. Se on Perun laajin kansallispuisto, pinta-alataan 15 328 km². Puistossa on useita kasvillisuusvyöhykkeitä, sillä se ulottuu Amazonin varrelta puurajan yläpuolisille ruohoniityille Andien ylärinteille. Manún alueella tavataan yli tuhat lintulajia, yli 200 nisäkäslajia joiden joukossa on 13 apinalajia, ja arviolta 15 000 kukkivaa kasvilajia.Manu Wildlife Centre Alueella elää Amerikan suurin kotkalaji harpyija, suurikokoinen haikara jabiru, ja vaaleanpunainen ruusukapustahaikara. Jokivarsilla tavataan myskisorsa, ja amazonianhanhi (Neochen jubata) sekä Perun kansallislintuna pidetty tuliharjakotinga. Nisäkäslajeihin kuuluvat mustahämähäkkiapina ja harmaavilla- apina eli humboldtinvilla-apina (Lagothrix lagotricha), jättiläissaukko, jaguaari, oselotti, silmälasikarhu ja andienhirvi. Manu National Park Enjoy Peru Puisto on Unescon maailmanperintökohde vuodesta 1987. Matkailijat majoittuvat puiston lähettyvillä olevissa majoissa. Turistit voivat käydä lentäen pienkoneella Boca Manun kaupungissa, joka sijaitsee Manujoen varrella. == Lähteet == == Aiheesta muualla == Luokka:Perun kansallispuistot
Helpus

Helpus oli helsinkiläinen rap-yhtye, jonka muodostivat MC:t Ezra ja Tikku, sekä livebändi, johon kuului Omar, Johannes, Jere "DJ Illuusiopoika", Lassi sekä JiiPee. == Historia == === 1999–2002 === Helpus perustettiin Länsi- Pasilassa vuonna 1999. Aluksi sen muodostivat DJ Illuusiopoika, Mestari Tikku sekä Mc Emci. Ensimmäinen kokoonpano nauhoitti vain yhden kappaleen, "Testi 1", jonka jälkeen Mc Emci jätti yhtyeen. Tikku ja DJ Illuusiopoika nauhoittivat 7 kappaleen demon nimeltä Tha First Demo, jota painettiin kaksi kappaletta. Yhtye halusi kokeilla miten hip hop onnistuu livebändin kanssa, niinpä yhtyeeseen liittyi Johannes (piano), Omar (basso) sekä Sampsa (kitara). Illuusiopoika soitti rumpuja, lisäksi Tikku pyysi mukaan toisen MC:n, Elmiz-E:n. Tämäkin kokoonpano nauhoitti vain yhden kappaleen, "Olen Robin". Vuonna 2000 Helpus jatkoi nelihenkisenä: Omar, Johannes, Illuusiopoika ja Tikku. Kesällä 2000 julkaistiin yhtyeen ensimmäinen levy, Testi. Levyä painettiin noin 60 kappaletta. Loppuvuodesta 2000 JayPee tuli bassoon ja Omar siirtyi kitaraan. Kesällä 2001 julkaistiin yhtyeen toinen levy, Teille. Levyä painettiin 200 kappaletta. Tuolloin Profeettana tunnettu Ezra otettiin mukaan keikoille tuplaamaan Tikkua ja niin hänestäkin tuli Helpuksen jäsen. Lokakuussa 2002 julkaistiin yhtyeen kolmas levy, Helpus. === 2003–2004 === Helpus liittyi Rockin da Northiin vuonna 2003 ja julkaisi Kingsize-levy-yhtiön kautta neljännen albuminsa Huomenna. Helpus oli mukana vuonna 2004 julkaistulla Royal Familyn Pyöreän pöydän ritarit -albumilla. == Diskografia == === Albumit === * * * * === Singlet === * ”Mahdollisuudet auki” (2003) * ”Kaikki on susta kii” / ”Sillalla” (2003) === Demot === * == Lähteet == *Helpus meteli.netissä *Helpus supafly.netissä *Helpus mesta.netissä Luokka:Suomalaiset hip hop -yhtyeet
Virginia (Minnesota)

Virginia on kaupunki Yhdysvalloissa, Minnesotan osavaltiossa, St. Louisin piirikunnassa. Vuonna 2000 kaupungissa arvioitiin olevan hieman yli 9 000 asukasta,U.S. Census Bureau - Virginia, MN, USA. Kaupunki sijaitsee noin 100 km:n päässä Duluthista pohjoiseenGoogle maps Virginia, MN - Duluth, MN. Alueen alkuperäinen Ojibve-heimon mukainen nimi oli Qeechaquepagem, joka vapaasti käännettynä tarkoittaa Pohjoisen lintujen järvi. Kaivoslöytöjen seurauksena alueelle asettui asumaan alkuperäisväestön lisäksi myös siirtolaisia vuonna 1890 ja pian sen jälkeen Virginiasta tuli Minnesotan yksi ensimmäisistä kaupungeista. Kaupungin pääelinkeinot kaivostoiminnan ohella ovat puunjalostus sekä turismi. Yksi turistikohteista on The Laurentian Divide, jossa voi nähdä vesien jakautumista eri ilmansuuntiin. Virginia oli myös pohjoismaalaisten maahanmuuttajien suosima maalaispaikkakunta, joka on vahvasti näkyvissä edelleen alueen demografiassa. Alueen kokonaisväestöstä on suomalaisia 21,4 %, norjalaisia 9,9 % ja ruotsalaisia 7,8 %. Kaupungissa puhutaan 35 eri kieltä, joista eniten suomea, norjaa ja ruotsia. Suomalaisena ystävyyskaupunkina on ollut 1970-luvulta lähtien SeinäjokiYhdysvallat: Virginia - Seinäjoen ystävyyskaupungin esittelysivu. ==Aiheesta muualla== * Kaupungin viralliset sivut * Yhdysvallat: Virginia - Seinäjoen ystävyyskaupungin esittelysivu == Lähteet == Luokka:Minnesotan kaupungit
Apollo 440

Apollo 440 (Tunnetaan myös nimillä Apollo Four Forty ja @440) on vuonna 1990 perustettu brittiläinen yhtye. Yhtye on tähän mennessä tehnyt neljä albumia. Apollolla oli levytyssopimus Sony BMG:n kanssa vuodesta 1993 vuoteen 2004. Nykyisin yhtye on Epic Recordsin listoilla. Apollo 440 on tehnyt musiikkia myös useisiin elokuviin ja videopeleihin, kuten S.W.A.T., Puhallettu 60 sekunnissa ja Gran Turismo. Suomessa yhtye on tullut tunnetuksi muun muassa esiintymisestään Provinssirockissa vuonna 1997. == Diskografia == === Albumit === * Millennium Fever (1994) #117 UK * Electro Glide in Blue (1997) #62 UK * Gettin' High on Your Own Supply (1999) #20 UK * Dude Descending a Staircase (2003) * The Future's What It Used To Be (2012) === EP:t === * "A Deeper Dub EP" (2011) === Singlet === * "Lolita" (1991) * "Destiny" (1991) * "Blackout" (1992) * "Rumble EP" (1993) * "Astral America" (1994) #36 UK * "Liquid Cool" (1994) #35 UK * "(Don't Fear) The Reaper" (1995) #35 UK * "KrupaKrupa" (1996) #23 UK * "Ain't Talkin' 'bout Dub" (1997) #7 UK * "Raw Power" (1997) #32 UK * "Carrera Rapida" (1997) * "Rendez-Vous 98" (with Jean Michel Jarre; 1998) #12 UK * "Lost in Space" (1998) #4 UK * "Stop the Rock" (1999) #10 UK * "Heart Go Boom" (1999) #57 UK * "Cold Rock The Mic / Crazee Horse" (2000) (promo only) * "Charlie's Angel 2000" (2000) #29 UK * "Say What?" ( 28 Daysin kanssa; 2001) #23 Australia * "Dude Descending A Staircase" (feat. The Beatnuts; 2003) #58 UK == Lähteet == Luokka:Brittiläiset yhtyeet
Kija

Kija () on Obin vesistöön kuuluvan Tšulymin sivujoki Kemerovon ja Tomskin alueilla Venäjällä. Se saa alkunsa Kuznetski Alataun itärinteiltä ja virtaa kohti luodetta. Joen pituus on 548 kilometriä ja valuma-alueen laajuus 32 200 neliökilometriä. Tärkeimmät sivujoet ovat Tjažin, Tšet, Kožuh ja Antibes. ==Lähteet== Luokka:Kemerovon alueen joet Luokka:Obin vesistö Luokka:Tomskin alueen joet
Adjektiivitarina

Adjektiivitarina on seuraleikki, jossa leikkijät lisäävät etukäteen kirjoitettuun tarinaan adjektiivit tarinaa tuntematta. On olemassa myös substantiivi- ja verbitarinoita, jotka tehdään samalla periaatteella. ==Tarinan tekeminen== Ensin pitää tehdä tai hankkia tarina, josta jätetään adjektiivit pois. Sitten tarinan kirjoittaja kysyy muilta ihmisiltä adjektiiveja, taivuttaa ne oikeaan muotoon ja lisää tarinaan tyhjille paikoille. Kun kaikki paikat on täytetty, tarina luetaan ääneen. ==Esimerkki: ennen== Liisalla oli _______ synttärit. Hän täytti 18 ________ vuotta. Liisan _______ äiti oli ostanut hänelle ________ lautapelin, jota voi pelata _________ kavereiden kanssa. Liisan ________ isoäiti, Margaretta, oli ostanut Liisalle paljon ________ kukkia, koska ei tiennyt mistä _________ lapsenlapsensa piti. == Esimerkki: jälkeen == Liisalla oli _märät_ synttärit. Hän täytti 18 _rumaa_ vuotta. Liisan _hauska_ äiti oli ostanut hänelle _pienen_ lautapelin, jota voi pelata _ruudullisten_ kavereiden kanssa. Liisan _nuori_ isoäiti, Margaretta, oli ostanut Liisalle paljon _iloisia_ kukkia, koska ei tiennyt mistä _vihainen_ lapsenlapsensa piti. Luokka:Sanaleikit
Mercedes-Benz Citaro

Mercedes-Benz Citaro on saksalaisen Mercedes-Benzin valmistama kaupunkilinja- auto. Citaron pituudet vaihtelevat 10,50 metrin (kaupunkibussi) ja 17,94 metrin (nivelbussi) välillä. Citaron dieselmoottoreissa käytetään BlueTec SCR -dieselteknologiaa, ja se on saatavilla myös hybridimoottorilla varustettuna. == Malliversiot == === Kaupunkimallit === * Citaro, 12-metrinen 2-aks. * Citaro K, 10,5-metrinen 2-aks. * Citaro L, 15-metrinen 3-aks. * Citaro G, 18-metrinen 3-aks. nivel * Citaro GL "CapaCity", 20-metrinen 4-aks. nivel * Citaro LE, 12-metrinen, 2-aks. etumatala === Lähiliikenne- / seutumallit === * Citaro Ü, 12-metrinen 2-aks. * Citaro MÜ, 13-metrinen 2-aks. * Citaro LÜ, 15-metrinen 3-aks. * Citaro GÜ, 18-metrinen 3-aks. nivel * Citaro LE Ü, 12-metrinen 2-aks. etumatala * Citaro LE MÜ, 13-metrinen 2-aks. etumatala == Suomessa == Malli Liikennöitsijä Lukumäärä Numero(t) Käyttöönotto Sijainti Muuta Citaro Oubus 2 11, 12 2010 Oulu Ex Aerobus, siirrettiin Ouluun 2014 Citaro Tammelundin Liikenne 2 2 1 1 6, 8 2, 16 17 18 2001 2003 2004 2006 Helsinki Maakaasukäyttöisiä Citaro Vekka Liikenne 1 1 12 19 1998 2001 Hämeenlinna Tuotu ulkomailta käytettyinä vuosina 2002 ja 2012 Citaro LE Lehtimäen Liikenne 2 2, 5 2009 Lahti Citaro LE Ü Lehtimäen Liikenne 5 1 50, 52-55 51 2014 2015 Lahti Vantaa Citaro LE Ü Nobina Finland 3 981-983 2015 Helsinki Citaro LE MÜ Lehtimäen Liikenne 10 56-65 2014 Lahti Citaro LE MÜ Nobina Finland 30 7 951-980 984-990 2015 2015 Espoo, Vantaa Espoo ==Aiheesta muualla== * Mercedes-benz.fi Citaro
Tšet

Tšet () on Obin vesistöön kuuluvan Kijan sivujoki Tomskin alueella ja Krasnojarskin aluepiirissä Venäjällä. Se virtaa Länsi-Siperian alangolla kohti länttä. Joen pituus on 432 kilometriä ja valuma-alueen laajuus 14 300 neliökilometriä. ==Lähteet== Luokka:Krasnojarskin aluepiirin joet Luokka:Obin vesistö Luokka:Tomskin alueen joet
Seis Po’ Meia Dúzia

Seis Po’ Meia Dúzia on portugalilainen, Madeiralla toimiva lauluyhtye. Kuuden jäsenen yhtyeen musiikkityyli on sekoitus madeiralaista kansanmusiikkia ja portugalilaista nykymusiikkia. __notoc__ ==Euroviisuissa== Seis Po’ Meia Dúzia on valittu ehdokkaaksi Portugalin euroviisuedustajaksi vuonna 201030 canções na corrida Esctoday Portugal já conhece as suas candidatas a Oslo Eurovision- Spain 30 seleccionados revelados Eurovision . Edustaja valitaan kansainvälisellä Internet-äänestykselläRTP revela as 30 canções para a votação on-line Oikotimes Festival da cançao 2010 Sapo . ==Diskografia== ===Single=== *2010 Pássaro Saudade (FRTPC2010) ==Lähteet== Luokka:Portugalilaiset yhtyeet
Tšitškajul

Tšitškajul () on Obin vesistöön kuuluvan Tšulymin sivujoki Tomskin alueella Venäjällä. Se virtaa Tšulymin tasangolla kohti länttä. Joen pituus on 450 kilometriä ja valuma-alueen laajuus 6 150 neliökilometriä. Tšitškajul on liikennöintikelpoinen 192 kilometrin matkalla. ==Lähteet== Luokka:Obin vesistö Luokka:Tomskin alueen joet
Ulujul

Ulujul () on Obin vesistöön kuuluvan Tšulymin sivujoki Tomskin alueella Venäjällä. Se virtaa kohti länttä Länsi-Siperian alangon kaakkoisosassa. Joen pituus on 411 kilometriä ja valuma-alueen laajuus 8 450 neliökilometriä. ==Lähteet== Luokka:Obin vesistö Luokka:Tomskin alueen joet
Rush Centerin rautatieasema

Rush Centerin rautatieasema on rautatieliikennepaikka Rush Centerin kaupungissa Kansasissa, Yhdysvalloissa. Liikennepaikka sijaitsee kaupungin länsilaidalla Kansas and Oklahoma Railroadin omistaman rataosan Great Bend – Scott City varrella. Liikennepaikalla on ainoastaan tavaraliikennettä. Atchison, Topeka and Santa Fe Railwayn rakennuttama pieni asemarakennus on myyty yksityiselle henkilölle varastotilaksi. Rakennus on siirretty ennen vuotta 1990 vähän matkan päähän alkuperäiseltä paikaltaan. AT&SF; remontoi rakennusta 1950-luvulla lisäämällä siihen asbestivuorauksen. ==Lähteet== Luokka:Kansasin rautatieliikennepaikat
Lara (vene)

Lara (FIN-10) on Suomeen Suomessa 1998 Kanadasta tuotu klassinen 8mR- purjevene. Sherman Hoytin suunnittelema vene rakennettiin 1929 Henry B. Nevinsin telakalla. Vene on ns. toisen säännön kasi joka kuuluu suomalaisten kärkinelikkoon rankinglistalla. Vene kuuluu HSS:n kasilaivueeseen. == Perustiedot == Luokka: 8mR Purje no: FIN-10 Suunniteltu: 1929 Rakennusvuosi: 1929 Suunnittelija: C. Sherman Hoyt Telakka: Henry B. Nevins Inc, City Island, New York, U.S.A. Kotisatama: Helsinki HSS Maa: Suomi Nykytilanne: kilpailee Takila: alumiini Rakenne: Puu teräskaarilla kansi tiikkiä == Mitat == Pituus: 14,49 Vesilinja: 9.46 Leveys: 2,44 Paino: 8,5 Syväys 2.01 (A) [IRC (P)]: d/k (J): d/k (B) [IRC (E)]: d/k Purjepinta-ala: 78,15 Mittamies Matti Muoniovaara == Omistajat == Ensimmäinen omistaja: Henry B. Plant 1929 Nykyinen omistaja: Julia & Petteri Ormio 2001 ==Entisöinnit== Vuosi Telakka Toimenpiteet 1999 Raimo Lindgren, Ouritsaari Täysi kunnostus, Vene rakennettiin käytännössä alusta loppuun uusiksi ==Lähteet== * Luokka:Köliveneet Luokka:8mR
Längelmäveden reitti

Längelmäveden reitti on Kokemäenjoen vesistöön kuuluva järvireitti Hämeessä Pirkanmaalla Suomessa. Se yhtyy Vanajaveden reittiin Valkeakoskella ja siihen yhtyy kaakosta Hauhon reitti. Järvireitin keskusjärvenä on Längelmävesi, johon laskee Vesijärvi. Längelmävedestä vedet virtaavat Kaivannon kanavan kautta Roineeseen, ja tästä edelleen Mallasveteen, johon laskee Kostianvirtaa pitkin myös Pälkänevesi sekä kaakosta Hauhon reitin vedet. Itse Mallasvesi laskee Valkeakosken kautta Vanajaveteen. == Historia == Reitin keskiosan järvien Längelmäveden, Roineen, Vesijärven ja Pälkäneveden virtaussuhteet ovat muuttuneet historiallisella ajalla osin luonnonvoimien, osin ihmisen toiminnan vaikutuksesta. Alun perin vuoteen 1604 Längelmävesi, Vesijärvi ja pääosa Pälkäneveden vesistä laski Sarsanvirran kautta Roineeseen osan Pälkäneveden vesistä laskiessa vähäisen Hykiänkosken kautta Mallasveteen. Vuonna 1604 Hykiänkosken paikalle syntyi veden uurtamana suurempi uoma, Kostianvirta ja tämän tuloksena Sarsanvirta kuivui. Entisen salmen paikalle Längelmä- ja Pälkänevesien välille muodostui Iharinkoski, jota pitkin Vesijärven ja Längelmäveden vedet alkoivat virrata Pälkäneveteen ja täältä edelleen Kostianvirran kautta Mallasveteen. Tämän jälkeen virtaussuhteet muuttuivat vielä vuonna 1830, kun Roineen ja Längelmäveden välisen Kaivannon kannaksen poikki silloin rakennetun Kaivannon kanavan sulut murtuivat ja Längelmäveden pinta laski nopeasti Roineen tasoon. Samalla Iharinkoski Längelmäveden ja Pälkäneveden välillä kuivui. Näin Kaivannon kanavasta tuli Längelmäveden lasku-uoma, mutta Kostianvirta säilyi edelleen Pälkäneveden lasku-uomana. Vuonna 2014 Längelmäveden ja Pälkäneveden välille syntyi kapea yhteys, kun Iharinkosken uomassa ollut kannas poistettiin. == Suurjärven altaat == Järvenlaskujen ja riistäytymisten tuloksena Längelmäveden reitin järvistä ovat nykyään samassa tasossa reitin keskusjärvi Längelmävesi, siihen laskeva Koljonselkä, Längelmäveden alapuoliset Roine ja Mallasvesi, Mallasveteen Kostianvirran kautta laskeva Pälkänevesi ja edelleen Mallasveteen Pinteleen kautta laskeva Hauhon reitin järviketju, johon kuuluvat Ilmoilanselkä, Pyhäjärvi, Iso-Roine ja Hauhonselkä. Samalla tasolla olevina nämä voidaan periaatteessa määritellä myös yhdeksi suurjärveksi, joka koostuu useasta altaasta, vaikka monet altaita yhdistävistä uomista ovatkin varsin kapeita. ==Lähteet== ==Aiheesta muualla== * *‎ Luokka:Suomen vesistöreitit
Maa, meri, laiva

Maa, meri, laiva tai auto, juna, lentokone tai maa, meri, taivas on leikki. Siinä leikkijöiden pitää juosta sinne, minne johtaja käskee. Leikkiin tarvitaan ryhmä. Leikki sopii pienillekin lapsille. ==Leikin säännöt== Leikin aluksi pitää määritellä kolme erillistä aluetta ja tarvittaessa merkitä niiden rajat. Tämän jälkeen sovitaan, mikä kolmesta alueesta on maa, mikä meri ja mikä laiva. Tämän jälkeen valitaan leikille ensimmäinen johtaja. Muut leikkijät menevät määriteltyjen alueiden keskelle. Johtaja huutaa, jonkun kolmesta alueesta ja leikkijät juoksevat nopeasti sinne.Kivoimmat pihaleikit: Maa - Meri - Laiva Lelutalo Juniorien ohjaajille vinkkejä Imatran Sukoshi Leikin johtaja voi myös huutaa alueen, jossa leikkijät jo ovat. Viimeinen leikkijä, joka tulee huudetulle alueelle poistetaan leikistä ja hän odottaa seuraavan kierroksen alkamista. Leikkiä jatketaan niin kauan, että leikissä on mukana enää yksi leikkijä. Hän voittaa ja hänestä tulee seuraavan kierroksen johtaja. === Pelistä putoaa, jos...=== *On juossut viimeisenä alueelle *On juossut väärälle alueelle *Johtaja huutaa saman alueen, jossa pelaaja jo on ja tämä lähtee liikkumaan == Johdannaisia == Pelistä on kehitetty erilaisia opettavaisia johdannaisia, joiden avulla voidaan harjoitella asioiden luokittelua (esimerksiksi jätteiden lajittelua)Seka-bio-kartonki-paperi -leikki Fiksu vähentää jätettä HSY tai uusia käsitteitä kuten ilmansuuntiaJälkileikki Sudenpentutoimikunta - Partio Pakki tai maastonmuotoja (vuori, vuono, meri)Norja Pohjoismaa-projekti kouluun == Lähteet == Luokka:Leikit
Teguldetin piiri

Teguldetin piiri () on kunnallinen itsehallintoalue Tomskin alueella Venäjällä. Vuonna 1926 perustetun piirin pinta-ala on 12 300 neliökilometriä. Asukkaita on 7 900 henkeä (vuonna 2009). Piiri sijaitsee Tomskin alueen kaakkoisosassa. Pohjoisessa ja idässä se rajoittuu Krasnojarskin aluepiiriin, etelässä Kemerovon alueeseen ja Tomskin alueen Zyrjanskojen piiriin, lännessä Pervomaiskojen piiriin ja luoteessa Verhneketjen piiriin. Pinta-alasta 92,6 % on metsää ja 3,5 % suota. Suurimmat joet ovat Tšulym, sen sivujoet Ulujul ja Tšitškajul sekä Kijan sivujoki Tšet. Piirin alueella sijaitsee kolme rauhoitusaluetta. Hyötykaivannaisia on vähän. Piiriin kuuluu neljä maalaiskuntaa: Belyi Jar, Beregajevo, Teguldet ja Tšornyi Jar. Hallinnollinen keskus on Teguldetin kylä, josta on 245 kilometriä alueen pääkaupunkiin Tomskiin. Asutuskeskuksia on yhteensä 14. Seudun kanta-asukkaita ovat tšulyminturkkilaiset, joita on 5,8 % piirin väestöstä. Noin 60 % väestöstä asuu Teguldetin kylässä. Teguldetista on maantieyhteys Zyrjanskojen kautta Tomskiin. Teguldetista Povarenkinon kylään rakennettava tie tulee yhdistämään piirin Krasnojarskin aluepiirin teollisuuskeskuksiin Bogotoliin ja Atšinskiin. Tšulym-joella on laivaliikennettä. Piirissä on metsä-, puunjalostus- ja elintarviketeollisuutta. Maatalous tuottaa maitoa, lihaa ja rehuviljaa. Huomattava merkitys on kaupan, palvelujen ja puunjalostuksen alalla toimivilla pienyrityksillä. Piirissä toimii luomistyön ja vapaa-ajan keskus, lasten taidekoulu ja kotiseutumuseo. Paikallislehtenä ilmestyy Tajožnyi meridian (”Taigan meridiaani”). ==Lähteet== ==Aiheesta muualla== * Teguldetin piirin sivusto Luokka:Tomskin alueen piirit
Zemfira

Zemfira Talgatovna Ramazanova (, , 26. elokuuta 1976, Ufa), on venäläinen muusikko ja laulaja. Hän on julkaissut useita albumeita taiteilijanimellä Zemfira. Zemfira aloitti esiintymiset 1998 ja julkaisi ensimmäisen levytyksensä (Zemfira) 1999. Hän on entisen Neuvostoliiton alueella hyvin tunnettu ja suosittu. Zemfira on keikkaillut useita kertoja myös eri puolilla Eurooppaa. Hän esiintyi Helsingissä maaliskuussa 2012 ja Rock the Beach- festivaaleilla kesäkuussa 2013. Zemfira on kansallisuudeltaan tataariSalon: The pink scare (29.2.2000) Viitattu 23.1.2010. == Lähteet == == Aiheesta muualla == *Zemfiran viralliset sivut Luokka:Venäläiset rockmuusikot Luokka:Venäläiset rocklaulajat Luokka:Vuonna 1976 syntyneet Luokka:Elävät henkilöt
Río Abiseon kansallispuisto

Río Abiseon kansallispuisto on luonnonsuojelualue Perussa San Martínin alueella. Luontoarvojen lisäksi siellä on yli 30 arkeologista kohdetta ajalta ennen eurooppalaisten tuloa. Puisto sijaitsee Cordillera Centralin itärinteillä kahden Amazonin sivujoen, Marañónin ja Huallagan laaksojen välillä. Puistoon kuuluvat Montecristo-, Tumac- ja Abiseo-jokien laaksot. Puistossa on jokia, järviä ja rotkoja, pilvimetsää ja vuoristoniittyjä. UNEP Puisto on Unescon maailmanperintökohde vuodesta 1990.Unesco == Lähteet == Luokka:Perun kansallispuistot
Wulfstan II

Wulfstan II (kuoli 28. toukokuuta 1023) oli Lontoon piispa 992–1002, Worcesterin piispa 1002–1016 ja Yorkin arkkipiispa 1002–1023. Hänen uskotaan aloittaneen kirkollisen toimintansa Benediktiinimunkkina. Wulstan kuoli vuonna 1023 ja hänet on haudattu Elyn luostariin. Hänen haudallaan on sanottu tapahtuneen ihmeitä, mutta häntä ei ole julistettu pyhimykseksi. ==Aiheesta muualla== *Wulfstanin teoksia Luokka:Lontoon piispat Luokka:Yorkin arkkipiispat Luokka:Worcesterin piispat Luokka:Syntymävuosi tuntematon Luokka:Vuonna 1023 kuolleet
Loreton alue

Loreton alue on yksi Perun hallinnollisista alueista. Se sijaitsee maan pohjoisosassa. Alueen pääkaupunki on Iquitos. Sen pinta-ala on 368 852 neliökilometriä, joten se on Perun 26 alueesta ylivoimaisesti laajin. Vuonna 2007 asukasluku oli 891 732.Peru: Regions, Agglomerations & Cities Citypopulation == Lähteet == == Aiheesta muualla == Luokka:Perun alueet
Pikku-Kraaseli (Oulunsalo)

Pikku-Kraaseli on saari Perämerellä Oulun kaupungissa. Saari sijaitsee Kraaselin ja Parmiinien pohjoispuolella vajaan viiden kilometrin päässä Oulunsalon Varjakan venesataman luoteispuolella. Saaren pinta-ala on noin 1,5 hehtaaria. Oulun satamaan johtava 10 metrin syvyinen laivaväylä on linjattu saaren pohjoispuolitse. Saari on karu ja sen rannat ovat kivikkoiset, ja sitä lännen ja idän–koillisen suunnalla ympäröivät vesialueet ovat karikkoisia. Saaren rannat ovat avoimia ja niillä kasvaa luhtakastikkamaista harvaa niittyä. Saaren keskiosissa kasvaa koivikkoa, ja metsäaluetta reunustaa kiiltopajun ja harmaalepän vyöhyke. Saaren puusto on harvaa, ja sen hallitsevimmat maisemaelementit ovat kesäasumukset. Rantautumismahdollisuudet ovat karikkojen vuoksi huonot muualta kuin etelän suunnalta. Saarella esiintyy tavallisia karujen kivikkoisten merenrantojen kasveja, kuten pohjanlahdenlauhaa, merirannikkia sekä meri- ja suolavihvilää, meriratamoa, merihanhikkia ja suomyrttiä. Metsissä puolestaan tavanomaiset kasvit ovat lehtovirmajuuri, mesiangervo, puna-ailakki, lillukka, karhunputki sekä koiranputki. == Lähteet == Luokka:Oulunsalon saaret
Kortikobulbaarirata

Kortikobulbaarirata (latinaksi tractus corticobulbaris) vastaa kortikospinaalirataa, mutta sen aksonit päättyvät jo aivohermojen tumakkeisiin aivorungossa. Kortikospinaaliradasta ja kortikobulbaariradan on myös käytetty yhteisnimeä pyramidirata. == Aiheesta muualla == *Työterveyskirjasto: Kortikobulbaarirata Luokka:Keskushermosto
Loreto

Loreto on kaupunki Italiassa Anconan maakunnassa noin 20 kilometriä Anconan kaupungista etelään.Loreto Tourism Loretossa on noin 13 000 asukasta. Kaupungissa oleva 1400-luvulta peräisin oleva kirkko Basilica della Santa Casa on katolinen pyhiinvaelluskohde. Basilika on rakennettu Santa Casa di Loreton ympärille, jonka uskotaan olleen talo, jossa Neitsyt Maria eli ja kasvatti Jeesus-lasta. Katolisen perinteen mukaan enkelit siirsivät rakennuksen Nasaretista Trsatiin Rijekassa nykyisessä Kroatiassa, sieltä Italiaan Recanatiin ja lopulta Loretoon.Holy House of Loreto, Loreto Sacred Destinations == Lähteet == == Aiheesta muualla == Luokka:Marchen kaupungit Luokka:Anconan maakunnan kunnat Luokka:Katoliset pyhiinvaelluskohteet
Kurumkanin piiri

Kurumkanin piiri (, ) on kunnallinen itsehallintoalue Burjatian tasavallassa Venäjällä. Vuonna 1944 ja uudelleen vuonna 1971 perustetun piirin pinta-ala on 12 450 neliökilometriä. Asukkaita on 15 500 henkeä (vuonna 2009). Kurumkanin piiri sijaitsee Burjatian pohjoisosassa. Idässä se rajoittuu Bauntin, etelässä Barguzinin ja lännessä sekä pohjoisessa Pohjois-Baikalin piireihin. Piirin alue käsittää Barguzinin ja Ikatin harjanteiden välissä sijaitsevan Barguzinin laakson pohjoisosan. Suurin joki on Barguzin. Seudulla sijaitsee Džergan luonnonpuisto, johon kuuluu 19 % piirin pinta-alasta. Piiriin kuuluu 9 maalaiskuntaa: Argada, Baraghan, Dyren (keskuspaikka Alla), Elesun, Kurumkan, Maisk, Mogoito, Sahuli ja Uljunhan. Dyrenillä ja Uljunhanilla on evenkiläisen kansallisen kunnan status. Hallinnollinen keskus on Kurumkanin kylä, josta on 411 kilometriä tasavallan pääkaupunkiin Ulan-Udeen. Asutuskeskuksia on yhteensä 28. Seudun kanta-asukkaita ovat evenkit, joita nykyään on 2,3 % piirin väestöstä. Burjaatteja on 65,4 % ja venäläisiä 30,7 %. Pääelinkeino on maatalous, joka on keskittynyt maidon ja lihan tuotantoon. Lisäksi on elintarviketeollisuutta. Piirissä on ammattikoulu, lasten taidekoulu ja kotiseutumuseoita. Kulttuurilaitosten yhteydessä toimii useita kansanteattereita ja perinneyhtyeitä. Paikallislehtenä ilmestyy Ogni Kurumkana (”Kurumkanin valot”). ==Lähteet== ==Aiheesta muualla== * Kurumkanin piirin sivusto * Kurumkanin piiri Burjatian tasavallan sivustolla Luokka:Burjatian piirit
Jaja

Jaja () on Obin vesistöön kuuluvan Tšulymin sivujoki Kemerovon ja Tomskin alueilla Venäjällä. Se saa alkunsa Kuznetski Alataun rinteiltä ja virtaa kohti pohjoista. Joen pituus on 380 kilometriä ja valuma-alueen laajuus 11 700 neliökilometriä. Jaja on liikennöintikelpoinen 114 kilometrin matkalla. ==Lähteet== Luokka:Kemerovon alueen joet Luokka:Obin vesistö Luokka:Tomskin alueen joet
Katrina (vene)

thumb|350px|8mR-veneet Wanda, Katrina ja Pinuccia kilpailevat Sandhamnissa 1947. Katrina (FIN-14) on Suomessa alun perin NJKn Curt Mattsonille rakennettu klassinen 8mR-vene. Gösta Kynzellin suunnittelema ns. kolmannen R-mittasäännön vene rakennettiin Suomen edustusveneeksi sodan vuoksi peruttujen vuoden 1940 kesäolympialaisiin. Se rakennettiin 1939 Wileniuksen telakalla Porvoossa Luettelo WIleniuksen telakalla rakennetuista veneistä . Vene myytiin Ruotsiin 50-luvulla josta se ostettiin takaisin vuonna 2005. Vene kilpaili Ruotsissa ja kansainvälisesti 50-luvulta aina 90-luvulle saakka. Vene on merkittävä osa Suomen klassista kilpapurjehdushistoriaa ja on Suomen kuuluisimpiin ja tuotteliaimpiin venesuunnittelijoihin kuuluneen Gösta Kyntzellin ainoa suunnittelema 8mR-vene. Vene kuuluu Pohjoismaiden nopeimpiin kaseihin ja on osa Helsingfors Segelsällskapin kasilaivuetta. == Perustiedot == Class: 8mR Purje no: (L-8) FIN-14 Suunniteltu: 1939 Rakennettu: 1939 Suunnittelija: Gösta Kyntzell Telakka: Wilenius båtvarv, Porvoo Kotisatama: Helsinki, HSS Nykytila: kilpailee Takila: alumiini Rakenne: puu teräskaarilla, kansi tiikkiä == Mitat == Pituus: 14,75 Vesilinja: 9,34 Leveys: 2,58 Paino: 8,9 t Syväys 2.00 Kärkikolmio (J): d/k Purjepinta-ala: d/k Mittamies Matti Muoniovaara ==Lähteet== * * * Frisk Bris 100-vuotis juhlanumero 1/2003 * Luokka:8mR
Mercedes-Benz Integro

Mercedes-Benz Integro on Mercedes-Benzin monikäyttölinja-auto. Autoa voidaan käyttää niin lähiliikenteessä kuin tilausajossakin. Korimalleja on kolme: Integro, Integro M ja Integro L. Pituudet vaihtelevat 12,14 metristä (Integro) 14,92 metriin (Integro L). Matkustajien kuljetuskapasiteetti vaihtelee korimallin mukaan, 66 paikasta (Integro) 111 paikkaan (Integro L). Integrojen moottorien tehot vaihtelevat välillä 220 kW (299 hv) (Integro ja Integro M) ja 260 kW (354 hv) (Integro L). Moottoreissa käytetään BlueTec SCR -dieseltekniikkaa, joka vähentää moottorin päästöjä. == Aiheesta muualla == * Integro Integro
Flip Video

Flip Video on yhdysvaltalaisen Cisco Systemsin omistama tavaramerkki ja taskukokoinen digitaalivideokamera, jonka malleja ovat Flip Ultra, Flip Mino, UltraHD ja MInoHD. Flip Videon toi markkinoille Pure Digital Technologies vuonna 2007New York Times: A Tiny Camcorder Has a Big Payday (Ashlee Vance, 19.3.2009) Viitattu 23.1.2010, ja Cisco osti yhtiön maaliskuussa 2009CNet News: Cisco buys Flip Video maker for $590 million (19.3.2009) Viitattu 23.1.2010. Flip Video oli ensimmäinen huokea flash-muistiin perustuva videokameraTrusted Reviews: Flip Video UltraHD Review (13.7.2009) Viitattu 23.1.2010, joka sai uuden lajityypin luojana pian seuraajia ja jäljittelijöitäTechcrunch: Flip Video: Wrong, Wrong, Wrong And Then So, So Right (19.3.2009) Viitattu 24.1.2010. KodakMacworld: First Look: Kodak Zx1 and Flip UltraHD Viitattu 23.1.2010, CreativeCamcorder Info: Creative Vado Camcorder Review Viitattu 23.1.2010, JVCCNet Reviews: JVC Picsio GC-FM1 (purple) Viitattu 23.1.2010 ja SonyCNet Reviews: Sony Webbie HD MHS-PM1 (silver) Viitattu 23.1.2010 ovat sittemmin esitelleet omat versionsa. Alkuperäinen Flip-kamera tallensi VGA-tasoista kuvaa (640 x 480 pikseliä), mutta uudemmat HD-mallit kykenevät tarkempaan toistoon (1280 x 720). Flip MinoHD -kamerassa on kahdeksan gigatavun sisäinen muisti, joka riittää tallentamaan kaksi tuntia liikkuvaa kuvaa ja ääntä 30 ruutua sekunnissa 720p-tarkkuudellaThe Flip Store: MinoHD 120 specifications Viitattu 24.1.2010. Kaikki Flip-kamerat ovat USB-liitäntäisiä ja hyvin riisuttuja ominaisuuksiltaan. Yksinkertaisuudessaan Flip-kameraa on verrattu Kodakin filmipokkareihinNew York Times: Camcorder Brings Zen to the Shoot (David Pogue, 20.3.2008) Viitattu 23.1.2010. Optiikka on polttoväliltään kiinteä, eikä digitaalisen zoomin lisäksi ole varsinaista rajausmahdollisuuttaNew York Times: HD Video Made Sleek and Simple (David Pogue, 19.11.2008) Viitattu 23.1.2010. Flip-kameroiden mukana toimitettava ohjelmisto, Flipshare, sisältää toiminnallisuuden, jolla kuvattua materiaalia voi siirtää YouTube- videopalveluunCNet Reviews: Flip Video F160 (white) (16.10.2006) Viitattu 23.1.2010. Flipshare toimii Windows- ja Mac OS X -käyttöjärjestelmissäHilavitkutin: Ciscon Flip -videokamerat tekevät videoiden tuottamisesta lasten leikkiä! (Erkki Karjalainen, 15.9.2009) Viitattu 24.1.2010. == Lähteet == == Aiheesta muualla == *Viralliset sivut *David Poguen videoarvostelu: Flip Ultra *David Poguen video: Flip MinoHD *Linux Journal (Shawn Powers): Flip Ultra ja Linux Luokka:Viihde-elektroniikka
Integraatiokompetenssikeskus

Integraatiokompetenssikeskus on organisaatiossa toimiva jaettu palvelu, joka tuottaa keskitetysti organisaation - yrityksen tai yhteisön - järjestelmäintegraation. Integraatiokompetenssikeskus voidaan valjastaa pelkästään sisäisten järjestelmien välisisiin dataintegraation tarpeisiin tai sen tehtävänä voi olla monimutkainen yritysten välisien liiketoimintaprosessien yhteensaattaminen. Integraatiokompetenssikeskustoimintaa on hyvin erilaista riippuen organisaation koosta ja tarpeista. Integraatiokompetenssikeskukseen viitataan usein sen englanninkielisellä lyhenteellä ICC, joka tulee sanoista Integration Competency Center. == Tehtävät == Tehtävälaajuudeltaan kompetenssikeskukset poikkeavat toisistaan huomattavasti organisaation koosta ja vaihtelevista tarpeista johtuen. Alla oleva lista kuvaa integraatiokompetenssikeskuksen tyypillisimmät tehtävät. Integraatiokompetenssikeskus voi olla valjastettu vain osaan näistä. Integraatiokompetenssikeskuksen tehtävät ovat seuraavat: *Hallinnoida yrityksen tekemää data-, systeemi- ja prosessi-integraatiota. *Valita integraation toteutukseen ja tuotantoon parhaat prosessit ja toimintatavat. *Määritellä tarvittavat roolit ja vastuuttaa niihin henkilöt. *Varmistaa yrityksen useampaan järjestelmään hajautuneen tiedon saatavuus eheinä loogisina kokonaisuuksina. Tämä toteutuu usein palvelukeskeisen arkkitehtuurin kautta. *Tuottaa laadukkaita ja uudelleen käytettäviä integraatioratkaisuja. *Varmistaa parhaiden käytäntöjen jalkautuminen käytännön prosesseihin. *Rakentaa ja aktiivisesti kehittää integraation tuottamiseen ja ylläpitoon tarvittavia toimintaprosesseja. Tällä varmistutaan laadusta sekä toimitus- että ylläpitovaiheessa. *Määrittellä organisaation tapa käyttää standardeja ja teknologioita. == Hyödyt == *Uudelleen käytettävyys tuo kustannussäästöjä organisaatiotasolla. Projektitasolla kulut voivat jopa hieman kasvaa. *Riskit pienenevät laadun parantumisen myötä. *Ylläpidettävyys paranee. == Aiheesta muualla == *Gartnerin julkaisu ICC:stä *HiQ:n nykyaikainen ICC *Informatican julkaisema ICC-kirja == Lähteet == * ICC Handbook Luokka:Tietotekniikka
Vanajaveden reitti

Vanajaveden reitti on Kokemäenjoen vesistöön kuuluva järvireitti Kanta-Hämeen, Päijät-Hämeen ja Pirkanmaan maakunnissa Suomessa. Siihen yhtyvät koillisesta Längelmäveden ja Hauhon reitit. Reitin keskusjärvi on Vanajavesi, johon vedet virtaavat muun muassa Kalvolan, Lopen ja Hämeenkosken alueilla olevista reitin latvajärvistä. Reitin Eteläiset haarat yhtyvät Janakkalan Kernaalanjärvessä, joka laskee Hiidenjokea Vanajaveteen. Idästä Kernaalaanjärveen laskee Lammin ja Hämeenkosken alueella sijaitsevasta Pääjärvestä alkunsa saava, Teuronjoen kautta Mommilanjärveen ja tästä Puujokea Kernaalaanjärveen laskeva reitin itäinen latvahaara. Lännestä Kernaalanjärveen laskevat Lopen, Rengon, Hattulan ja Kalvolan alueilta Tervajoen, Hyvikkälänjoen ja Räikälänjoen kautta Kernaalanjärveen vetensä purkavat reitin läntiset latvahaarat. Näissä suurimpia järviä ovat Tervajoen latvoilla Lopen Loppijärvi sekä Hyvikkälänjoen latvoilla Lopen Kaartjärvi, Hattulan ja Kalvolan Renkajärvi, Hattulan Takajärvi ja Hämeenlinnan Alajärvi. Tällä Vanajaveden reitin yläosan vesistöalueella järvisyys on 5,66 % pinta-alasta.Ekholm 1993: 69-70. Koillisesta Vanajaveden reitiin yhtyy Valkeakoskella Längelmäveden reitti, johon laskee kaakosta Hauhon reitti. Lounaasta Vanajaveteen laskee Sääksmäen Saarioispuolella Kalvolan Äimäjärvestä alkunsa saava Oikolanjoki ja Akaan Viialassa Urjalasta ja Kalvolasta vesiä tuova Tarpianjoki, jonka vesistöalueen suurimpia järviä ovat muiden muassa Jalanti Kylmäkoskella sekä Kortejärvi, Rutajärvi ja Nuutajärvi Urjalassa.Ekholm 1993: 60-61. Lempäälässä Vanajaveden reitin vedet laskevat Hiidenvuolteen, Liuhanvuolteen ja Herralanvuolteen kapeikkojen sekä Kuokkalankosken muodostaman luonnonuoman ja tämän osittain ohittavan Lempäälän kanavan kautta Pyhäjärveen. ==Lähteet== * ===Viitteet=== ==Aiheesta muualla== * JärviWiki: Vanajan reitin valuma-alue * * * * Luokka:Vanajaveden–Pyhäjärven alue Luokka:Suomen vesistöreitit
Jay Reatard

Jay Reatard, oikealta nimeltään Jimmy Lee Lindsey Jr., (1. toukokuuta 1980 – 13. tammikuuta 2010) oli yhdysvaltalainen garage rock -artisti. Lindsey julkaisi yhteensä 18 albumia, 41 singleä sekä kokoelma-albumeita aiemmin julkaistuista singleistä ja demoista. Musiikki ja esiintymiset olivat yleensä aggressiivisia, lukuun ottamatta viimeistä albumia Watch Me Fall. Lindsey myös soitti monessa eri yhtyeessä, kuten The Reatardsissa, Lost Soundsissa ja Digital Leatherissa. Lindsey esiintyi Suomessa Nosturissa maaliskuussa 2009. Lindsey kuoli 29-vuotiaana 13. tammikuuta 2010 kotonaan Memphisissä kokaainin ja alkoholin yliannostukseen. Hänen kaverinsa löysi Lindseyn kuolleena sängyssään. Memphisin poliisi epäili myös mahdollista murhaa.Sean Michaels: Jay Reatard died from cocaine and alcohol overdose The Guardian (4.2.2010) == Diskografia == === Sooloalbumit === * Blood Visions (2006) * Singles 06-07 (2008) * Matador Singles 08' (2008) * Greatest Messes (2009) * Watch Me Fall (2009) * Better than Something (2012) == Lähteet == Luokka:Yhdysvaltalaiset laulajat Luokka:Yhdysvaltalaiset punkmuusikot Luokka:Vuonna 1980 syntyneet Luokka:Vuonna 2010 kuolleet
I’m an Accident

I’m an Accident on Pete Parkkosen 17. helmikuuta 2010 julkaistu toinen albumi. Levyn on tuottanut Arto Tuunela. Albumi ei menestynyt esikoislevyn tavoin. Se nousi julkaisuviikollaan albumilistan sijalle 21, mutta putosi jo seuraavalla viikolla listalta ulos, eikä noussut sinne enää uudestaan. Myöskään albumilta julkaistut singlet eivät menestyneet. Ennen albumin julkaisua radioille lähetettiin singlenä albumin nimikappale ”I’m An Accident”. Toinen single ”In Too Deep” julkaistiin huhtikuussa 2010. == Kappaleet == # # # # # # # # # # # == Arviot == * Dome.fi: Dome.fi * Stara: Pete Parkkonen : I’m An Accident Viitattu 5.1.2023. * V2.fi: V2.fi == Lähteet == Luokka:Vuoden 2010 albumit Luokka:Pete Parkkosen albumit
Tumbesin alue

Tumbesin alue on yksi Perun hallinnollisista alueista. Se sijaitsee maan pohjoisosassa, Tyynen valtameren rannalla ja Ecuadorin vastaisella rajalla. Alueen pääkaupunki on Tumbes. Sen pinta-ala on 4 669 neliökilometriä. Vuonna 2007 asukasluku oli 158 582.Peru: Regions, Agglomerations & Cities Citypopulation == Lähteet == == Aiheesta muualla == *Alueen kotisivu *Peru Information by Region Luokka:Perun alueet
Linda Lampeniuksen diskografia

Tämä on viulisti Linda Lampeniuksen diskografia. Lista ei sisällä levytyksiä, jotka Lampenius on tehnyt orkesteri- ja kamariviulistina useiden eri suomalaisten orkestereiden ja kamariyhtyeiden kanssa 1970-, 1980- ja 1990-luvuilla. ==Albumit== * Linda Lampenius (Audiovox Records, 1997) - Suomen virallinen albumilista: 8Suomen virallinen albumilista, 15/1997. * Linda Brava (EMI Classics, 1999) - Ison-Britannian virallinen klassisen musiikin albumilista: 14;Ilta-Sanomat, 9.1.1999. Ruotsin virallinen klassisen musiikin albumilista: 6Ruotsin virallinen klassisen musiikin albumilista, 4/2000. * Nordic Light (Ladybird, 2005/uudelleenjulkaisu 2008) - Ruotsin virallinen albumilista: 12Ruotsin virallinen albumilista, 10/2008. * Angels (Linda Lampenius Productions, 2010) - Ruotsin virallinen klassisen musiikin albumilista: 5 (2010);Ruotsin virallinen klassisen musiikin albumilista, 48/2010. Ruotsin virallinen klassisen musiikin albumilista: 3 (2011)Ruotsin virallinen klassisen musiikin albumilista, 47/2011. ==Singlet== * Violator/Toccata and Fugue in D minor (Audiovox Records, 1996) * Ave Maria/Salut d'Amour (EMI Classics, 1999) * Your Song (mukana Gentlemen) (Love No Limit Recordings, 2011) ==DVD-levyt== Kokoelma * Classic FM [2003] DVD (BMG Music Programming, 2003) (Ave Maria -musiikkivideo) Osmo's Cosmos * 70's Rock'n'Roll Show (Edel Records Finland, 2003) (vieraileva viulusolisti) Anúna * Celtic Origins (Elevation, 2007) (vieraileva viulusolisti) Robert Wells * Rhapsody in Rock 1998-2008 (Pan Vision, 2008) (vieraileva viulusolisti) ==Lähteet== Lampenius, Linda
Piuran alue

Piuran alue on yksi Perun hallinnollisista alueista. Se sijaitsee maan pohjoisosassa, Tyynen valtameren rannalla. Alueen pääkaupunki on Piura. Sen pinta-ala on 35 892 neliökilometriä. Vuonna 2007 asukasluku oli 1 676 315, joten se oli Perun alueista väkiluvultaan kolmanneksi suurin.Peru: Regions, Agglomerations & Cities Citypopulation Alue on muuten kuivaa, mutta El Niño tuo sinne sateita. Siellä kasvaa johanneksenleipäpuita. Piuran alue saa tuloja öljystä ja kalastuksesta.Geography Peru Info == Lähteet == == Aiheesta muualla == *PeruInfo Luokka:Perun alueet
D.O. Sierras de Málaga

D.O. Sierras de Málaga on viinialue ja laatumerkintä Andalusiassa, Espanjassa. Alue on varsin nuori, se on perustettu vuonna 2001.Vino Malaga, D.O. Málagan Consejo Reguladorin kotisivu == Alue == D.O. Sierras de Málagan alueeseen kuuluu 66 kuntaa viidellä alueella: Axarquía, Montes, Norte, Costa Occidental ja Serranía de Ronda. Alue on sama kuin D.O. Málaga -laatumerkinnällä, jonka piiriin kuuluu perinteisiä väkevöityjä málaga-viinejä. Niillä viineillä, jotka tuotetaan Arriaten, Atajaten, Benadalidin, Gaucínin ja Rondan kunnissa, on oikeus käyttää etiketissään merkintää Serranía de Ronda.Boletin Oficial de Junta de Andalucia 2001 == Valmistusmenetelmät == D.O. Sierras de Málaga -merkintä on myönnetty alkoholipitoisuudeltaan korkeintaan 15-prosenttisille miedoille puna-, valko- ja roséviineille, joita tuotetaan varsin tavanomaisin menetelmin. == Lähteet == == Aiheesta muualla== *Málagan viinimuseo Luokka:Espanjan viinialueet
Manga (täsmennyssivu)

Manga voi tarkoittaa seuraavaa: *manga, japaninkielinen ilmaisu sarjakuvalle ** mangaka, mangan erityisosaaja, sarjakuvataiteilija *Henkilöt: ** "Manga" (s. 1937), Aílton Corrêa Arruda, brasilialainen jalkapalloilija ** Bébé Manga, kameronilainen laulaja ** Bruno Ecuele Manga (s. 1988), gabonilainen jalkapalloilija ** Edu Manga, oik. Eduardo Antônio dos Santos (s. 1967), brasilialainen jalkapalloilija ** Tabi Manga (s. 1994), kamerunilainen jalkapalloilija. * Paikannimet: ** La Manga del Mar Menor, Espanja ** Manga, kaupunki Burkina Fasossa ** Manga (Keski-Afrikan tasavalta) ** Manga (Minas Gerais), Brasilia * maNga, turkkilainen yhtye * Mondajoki, myös Mangajoki * mangat, kansanryhmä Nigerissä, Nigeriassa ja Tšadissa
Sasha Palomäki

Sasha Palomäki (s. 4. syyskuuta 1991 Espoo) on suomalainen taitoluistelija, joka kilpaili jäätanssissa Oksana Klimovan kanssa.Oksana Klimova & Sasha Palomäki isuresults.com. Viitattu 23.1.2010. Palomäki aloitti taitoluistelun vuonna 1997 ja 2006 hän siirtyi yksinluistelusta jäätanssiin. Vuonna 2007 hänen jäätanssiparikseen tuli Oksana Klimova, jonka kanssa hän voitti kahtena vuonna, 2008 ja 2009, jäätanssin Suomen-mestaruuden. Vuonna 2007 Palomäki ja Klimova voittivat junioreiden Suomen-mestaruuden. He kilpailivat yhdessä kaksissa Euroopan-mestaruuskilpailuissa, 2009, jolloin he sijoittuivat sijalle 22, ja 2010, jolloin he sijoittuivat sijalle 24. Palomäen ja Klimovan yhteistyö päättyi vuonna 2010. Ennen Klimovaa hänen parinsa oli Iris Westerlund, jonka kanssa hän voitti pronssia vuoden 2006 taitoluistelun Suomen-mestaruuskilpailuissa. Palomäki muutti vuonna 2007 Moskovaan, Venäjälle, jossa hänen valmentajinaan toimivat Ksenija Rumjantseva ja Jelena Tšaikovskaja. Aikaisemmin häntä valmensi Tiiu Valgemäe. Palomäen seura on Helsingfors Skridskoklubb. == Lähteet == Luokka:Suomalaiset taitoluistelijat Luokka:Vuonna 1991 syntyneet Luokka:Elävät henkilöt
Lambayequen alue

Lambayequen alue on yksi Perun hallinnollisista alueista. Se sijaitsee maan pohjoisosassa, Tyynen valtameren rannalla. Alueen pääkaupunki on Chiclayo. Sen pinta-ala on 14 231 neliökilometriä. Vuonna 2007 asukasluku oli 1 112 868.Peru: Regions, Agglomerations & Cities Citypopulation == Lähteet == == Aiheesta muualla == Luokka:Perun alueet
Srilankankyyhky

Srilankankyyhky (Columba torringtoni) on aasialainen, Sri Lankan saarella kotoperäisenä esiintyvä kyyhkylintu. Se elää saaren sisäsosien kukkuloiden rinteillä. Lajin holotyypin kuvaili Charles Lucien Bonaparte Sri Lankasta vuonna 1854.IBC Laji on mahdollisesti nimetty Ceylonin silloisen kuvernöörin lordi George Byngin, Torringtonin 7. varakreivin mukaan.Absolut Astronomy == Lähteet == Luokka:Kyyhkylinnut Luokka:Uhanalaiset linnut
Hopealakkikyyhky

Hopealakkikyyhky (Columba punicea) on aasialainen, Tiibetistä ja Intian itäosista Bangladeshin, Myanmarin, Thaimaan, Kiinan eteläosan ja Hainanin kautta Kaakkois-Aasiaan levinnyt kyyhkylintu, jonka holotyypin kuvaili Edward Blyth 1842.IBC == Lähteet == Luokka:Kyyhkylinnut Luokka:Uhanalaiset linnut
Andamaanienkyyhky

Andamaanienkyyhky (Columba palumboides) on aasialainen, Andamaanien ja Nikobaarien saaristossa elävä kyyhkylintu, jonka holotyypin Hume kuvaili Port Mouatista Andamaaneilta 1873. == Lähteet == == Aiheesta muualla == * * Luokka:Kyyhkylinnut
Tummaheinäsirkka

Tummaheinäsirkka (Omocestus rufipes) on Keski- ja Etelä-Euroopassa tavattava heinäsirkkalaji. Nimensä mukaisesti tummaheinäsirkka on yleisväritykseltään tumma. Naaras on ruskean ja vihreän sävyinen, koiras miltei musta lukuun ottamatta voimakkaan oranssinpunaisia takajalkoja ja takaruumista. Tämä on antanut lajille sen punajalkaista merkitsevän lajinimen. Erotuksena lähisukuisesta niittyheinäsirkasta tummaheinäsirkan huulirihmat ovat kärkiosastaan kirkkaan valkoiset. Elinympäristökseen laji kelpuuttaa kuivat ja avoimet ympäristöt.Sami Karjalainen: "Suomen heinäsirkat ja hepokatit, Tammi 2009 Suomessa tummaheinäsirkka on tavattu kerran Porin Yyterissä kesällä 1951. Kyseessä on saattanut olla maa-aineksen mukana maahan saapunut yksilö, mutta koska löytöpaikka muistuttaa tummaheinäsirkan tyypillistä elinympäristöä, on myös mahdollista että alueella on tuolloin elänyt pitempäänkin paikallinen tummaheinäsirkkapopulaatio. Tästä syystä laji kuuluu Suomen heinäsirkkojen lajiluetteloon, vaikka sitä tuskin nykyisin Suomessa esiintyy. Nykyisin tummaheinäsirkkaa esiintyy meitä lähinnä Ruotsin eteläosissa. == Lähteet == == Aiheesta muualla == *Woodland Grasshopper Luokka:Heinäsirkat